สวัสดีต่ะ เมื่อวันที่ 19 ตค. ไปฉีดยาคุมแบบ3เดือนมาค่ะ นัดฉีดอีกที วันที่17 มค. 62 ค่ะ ปันหาคือว่า เมื่อวันที่ 19 พย. 61 มีปะจำเดือนมาค่ะมามากวันที่ 19-21 ค่ะ หลังจากนั้นก็มีติดผ้าอนามัยอยู่ค่ะจนวันนี้ก็ยังมีเลือดอยุ่นะคะ ผิดปกติไหมคะแบบนี้ ส่วนตัวแล่วไม่เคยฉีดยาคุมเลยค่ะ เพิ่งจะฉีดเข็มนี้เป็นแรก เห้นว่าประจำเดือนมาไม่หยุดสักทีค่ะ กังวลใจมากค่ะตอนนี้ เพราะเห็นที่ฉีดยาคุมให้เขาบอกว่าจะไม่มีประจำเดือนค่ะ รบกวนตอบให้หน่อยนะคะ
สวัสดีค่ะ ผลข้างเคียงของยาฉีดคุมกำเนิดชนิดที่ฉีดทุก 3 เดือน ที่พบได้บ่อย คือการมีเลือดออกกะปริดกะปรอย หรืออาจมีประจำเดือนมาบ่อย มานานหรือมีปริมาณมากกว่าปกติ แต่เมื่อฉีดต่อเนื่องไปประมาณ 2-3 เข็ม เลือดที่ออกจะค่อยๆ น้อยลงจนขาดหายไปดังนั้น การที่มีประจำเดือนมาปริมาณมากในวันที่ 19-21 แล้วยังคงมีเลือดออกมาต่อจนถึงวันนี้ ถือเป็นผลจากการฉีดยาคุมกำเนิดที่พบได้ค่ะ ไม่ได้ผิดปกติอะไร แนะนำให้สังเกตอาการไปก่อน หากเลือดที่ออกมีแนวโน้มค่อยๆ ลดลง ไม่ได้มีปวดท้องน้อยที่รุนแรง ก็ไม่จำเป็นต้องทำอะไร แต่หากมีเลือดออกนานหลายสัปดาห์ และมีปริมาณมากทุกวัน ก็ควรไปพบสูติ-นรีแพทย์เพื่อหาสาเหตุและรักษาค่ะ